burgasdotpro/wikipedia huggingface dataset:
Demetrio Albertini

Demetrio Albertini (* 23. august, 1971, Besana in Brianza, Taliansko) je bývalý taliansky futbalový stredopoliar, ktorý skončil svoju kariéru v FC Barcelone, ale väčšinu svojej kariéry strávil v drese AC Miláno. Za národný dres odohral 79 zápasov a vsietil 2 góly. Hral na MS 1994 a 1998, ako aj na olympiáde v roku 1992 a ME 2000.
Jánošíkove dni

Jánošíkove dni (v minulosti "Jánošíkov deň") sú medzinárodný folklórny festival. Koná sa každoročne medzi júlom a augustom v obci Terchová. Vystúpenia sa konajú v amfiteátri Nad Bôrami, vo Vrátnej doline a v okolí obce, kde sa prezentuje ľudové umenie, tradície a remeslá. Od roku 1991 má festival medzinárodný charakter. V roku 2018 na festival zavítalo rekordných 82-tisíc návštevníkov. Súčasťou festivalu býva svätá omša a tradičný ozdobený konský sprievod s ľudovými muzikantmi smerujúci do Vrátnej doliny. 
V minulosti sa festival konal najmä vo Vrátnej doline, v súčasnosti sa kultúrne vystúpenia a program konajú v Amfiteátri nad Bôrami.
Pĺž šikmopásy

Pĺž šikmopásy alebo pĺž priečnopruhovaný ("Pangio kuhlii") je druh ryby z čeľade pĺžovité "(Cobitidae)".
Konflikt (hudobná skupina)

Konflikt je slovenská punková skupina, ktorá vznikla v roku 1990 ešte pod názvom „"Azyl"“. Skupina Azyl nahrala niekoľko demo singlov, no známou sa stala v roku 1992, keď pod novým názvom „"Konflikt A"“ vydala svoj debutový album "Takí sme". Názov na Konflikt si skupina skrátila v roku 1998.
Onkológia

Onkológia (z gréckych slov "ογκος" tumor, zdurenie a "λόγος" veda) je odbor vnútorného lekárstva, ktorý sa zaoberá prevenciou, diagnostikou a nechirurgickou liečbou nádorových ochorení. Tento článok je o lekárskom odbore onkológia.
Odbory onkológie.
Na Slovensku sa môžu lekári špecializovať v štyroch atestačných odboroch zaoberajúcich sa terapiou nádorových ochorení:
Klinická onkológia.
Klinická onkológia je medicínsky odbor zaoberajúci sa prevenciou, diagnostikou, liečbou a komplexnou podpornou liečbou pacientov s nádorovým ochorením.
Radiačná onkológia.
Radiačná onkológia je medicínsky odbor špecializovaný na teóriu a prax liečebnej aplikácie ionizujúceho žiarenia. Vychádza z vedeckých poznatkov rádiobiológie, rádiofyziky a radiačnej techniky, ktoré aplikuje v množstve chorobných stavov, predovšetkým pri zhubných nádoroch. Hlavnou náplňou odboru je liečba zhubných nádorov a niektorých nenádorových ochorení, predovšetkým s využitím ionizujúceho a neionizujúceho žiarenia. Vykonáva sa ako liečba samostatná alebo v kombinácii s inými liečebnými modalitami, najmä liečbou cytostatikami, hormonálnou, biologickou a podpornou liečbou.
Hematológia a transfuziológia.
Hematológia a transfuziológia je medicínsky odbor zaoberajúci sa prevenciou, diagnostikou a liečbou ochorení krvotvorby a podávaním transfúznych liekov.
Pediatrická hematológia a onkológia.
Pediatrická hematológia a onkológia je subšpecializácia medicínskeho odboru pediatria. Zaoberá sa diagnostikou, liečbou a prevenciou nádorových ochorení a ochorení krvotvorby v detskom veku.
Ďalšie odbory starajúce o onkologických pacientov.
Chirurgické odbory.
Onkológia je odbor vnútorného lekárstva, preto nezahŕňa chirurgické výkony. Operačné riešenie nádorov sa vykonáva na indikáciu onkológa a chirurga zaoberajúceho sa príslušnou časťou tela:
Paliatívna starostlivosť.
Lekári z tohto odboru poskytujú podporu a starostlivosť pacientom, pri ktorých sa vyčerpali možnosti alebo dostupnosť liečby modernej medicíny. Cieľom je udržať čo najvyššiu kvalitu života chorého. Starostlivosť spočíva predovšetkým v symptomatickej liečbe ako účinné tíšenie bolesti, zabezpečenie dostatočnej výživy, riešenie obmedzujúcich komplikácií a v neposlednom rade aj v zabezpečení psychickej podpory a psychoterapie.
Dermatológia.
Dermatológia sa zaoberá diagnostikou, liečbou a prevenciou kožných chorôb. Už tradične preto dermatológovia liečia aj kožné nádory, z ktorých najvýznamnejší je malígny melanóm.
Etické problémy onkológie.
V onkologickej praxi sa často objavujú etické otázky a dilemy. Napr .:
Onkologický vývoj a výskum na Slovensku.
Onkologický výskum na Slovensku siaha do polovice 20-teho storočia. Aktuálne sa realizuje na viacerých pracoviskách Slovenskej akadémie vied - v Ústave experimentálnej onkológie, vo Virologickom ústave, v Ústave experimentálnej endokrinológie, v Ústave molekulárnej fyziológie a genetiky, ale aj vo viacerých akademických a klinických pracoviskách Univerzity Komenského v Bratislave a v Martine, Univerzity Pavla Jozefa Šafárika v Košiciach, v Národnom onkologickom ústave, v Onkologickom ústave sv. Alžbety a ďalších inštitúciách.
Reumatológia

Reumatológia je odbor medicíny, ktorý sa zaoberá diagnostikovaním, liečením a prevenciou reumatických ochorení.
Gerontológia

Gerontológia je odbor medicíny, ktorý sa zaoberá procesom starnutia a ochorení týkajúcich sa starnutia.
Rhoda Griffisová

Rhoda Griffisová (; * 9. január 1965, Raleigh, Severná Karolína, USA) je americká herečka. Známa je najmä tým, že stvárnila mnoho postáv v nezávislých a mainstreamových filmov a televíznych filmov a seriálov.
Rýchlostná cesta S8 (Rakúsko)

Rýchlostná cesta S8 () je plánovaná rýchlostná cesta v Rakúsku v spolkovej krajine Dolné Rakúsko.
Jej výstavba by mala začať v roku 2021 úsekmi pri Viedni. Dokončenie po hranice so Slovenskom je až vo vzdialenom horizonte. Jej cena by sa mala pohybovať okolo 600 miliónov €. Na Slovensku sa na túto rýchlostnú cestu bude napájať diaľnica D4.
Pawn Kings

Pawn Kings album nahrala bluesová skupina Andyho Timmonsa, tzv. jeho "druhé ja skupina". Andy Timmons and Pawn Kings hrali každú stredu v noci v Blue Cat Blues Club v Dallase. Na albume spolupracovali okrem úžasného Tommy Younga na Hammond B3 klávesoch a Mike Medina na basgitare, aj veľa prizvaných muzikantov. Skupina odohrala viac než 290 vystúpení.
Live (Andy Timmons)

Live je koncertný album, ktorý nahrala skupina Andy Timmons and Pawn Kings.
Skupina Andyho Timmonsa nahrala tento živý album v auguste 1998 v teraz už nefunkčnom Blue Cat Blues Club v Dallase. Album reprezentuje to najlepšie, čo vzniklo a zaznelo v "Any Given Wednesday" v Blue Cat Blues Clube koncom 90. rokov. Sú na ňom aj prevzaté skladby.
Zoznam náboženských vodcov v roku 2008

Toto je zoznam náboženských vodcov v roku 2008.
Patrik Kaminský

Patrik Kaminský (* 27. október 1978, Prešov) je slovenský futbalista, ktorý momentálne pôsobí v klube FC Lokomotíva Košice (3. liga).
Anargyros Prindezis

Anargyros Prindezis (; * 9. september 1937, Vari, Syros, Grécko† 18. marec 2012) bol grécky kňaz, titulárny biskup Gratianopola a apoštolský exarcha gréckokatolíckej cirkvi v Aténach.
Za gréckokatolíckeho kňaza bol vysvätený v roku 1961. V roku 1975 ho pápež Pavol VI. vymenoval za titulárneho biskupa Gratianopola a apoštolského exarchu Gréckej gréckokatolíckej cirkvi v Aténach. 6. augusta 1975 bol vysvätený za biskupa. Úrad exarchu vykonával do 23. marca 2008, keď pápež Benedikt XVI. prijal jeho rezignáciu zo zdravotných dôvodov a za jeho nástupcu vymenoval Dimitria Salachasa.
Joey Barton

Joey Barton (* 2. september 1982, Liverpool, Anglicko) je bývalý anglický futbalový útočník.
Peter Crouch

Peter Crouch (* 30. január 1981, Macclesfield, Spojené kráľovstvo) je bývalý anglický futbalista a reprezentant.
Meria 201 cm. V klubovej kariére naposledy hral za tím Stoke City FC ako útočník. Je tak isto známy svojimi robotickými pohybmi (tanec), ktorými oslavuje strelené góly.
Bartolomej I.

Bartolomej I. (, prepis Vartholomeos I., , vlastným menom: Dimitrios Archondonis; * 29. február 1940, Imbros, Turecko), je súčasný pravoslávny konštantínopolský arcibiskup a ekumenický patriarcha.
Je príslušníkom gréckej národnostnej menšiny v Turecku. V roku 1961 bol vysvätený za diakona a prijal mníšske meno Vartholomeos (Bartolomej). Za kňaza bol vysvätený v roku 1969. V roku 1973 sa stal biskupom s titulom metropolita Filadelfie. Bol blízkym spolupracovníkom ekumenického patriarchu Dimitria I. V roku 1990 sa stal metropolitom Chalkedónu. Po smrti ekumenického patriarchu Dimitria I. v roku 1991 bol zvolený za jeho nástupcu. Do úradu patriarchu bol slávnostne intronizovaný 2. novembra 1991.
Úrad patriarchu.
Postoje k ekumenizmu.
Bartolomej I., ktorý je ako ekumenický patriarcha najvyšším predstaviteľom pravoslávneho kresťanstva, udržiava (podobne ako jeho predchodcovia Athinagoras I. a Dimitrios I.) intenzívne ekumenické vzťahy s katolíckou cirkvou. Opakovane sa stretol s pápežmi Jánom Pavlom II. a Benediktom XVI. Pápež Benedikt XVI. sa počas návštevy Turecka v roku 2006 zúčastnil na slávnostnej liturgii celebrovanej pri príležitosti sviatku sv. Andreja (30. novembra) patriarchom Vartholomeom I. v katedrálnom chráme sv. Juraja v istanbulskej štvrti Fanar. Patriarcha Bartolomej I. sa zas recipročne zúčastnil na sv. omši pápeža Benedikta XVI. v Chráme sv. Petra vo Vatikáne na sviatok sv. Petra a Pavla 29. júna 2008. V roku 2013 sa ako prvý konštantínopolský patriarcha v dejinách zúčastnil na inauguračnej omši pápeža Františka.
V roku 2014 sa Bartolomej s Františkom po vzore svojich predchodcov, pápeža Pavla VI. a patriarchu Athenagorasa z roku 1964, stretli na spoločnej púti v Jeruzaleme.
V októbri 2020 patriarcha súhlasil s encyklikou pápeža Františka "Fratelli tutti".
Postoje k ochrane životného prostredia.
Patriarcha Bartolomej I. je známy svojou podporou ekologického hnutia a preto býva označovaný aj ako „zelený patriarcha“. Prezývku mu dal bývalý viceprezident USA, Al Gore. V septembri 2012 vydal revolučnú encykliku, v ktorej stipuloval, že ľudia môžu byť hriešni nielen voči iným ľuďom, ale aj voči zvieratám a prírode.
Pastoračné cesty.
V dňoch 25. až 27. mája 2013 patriarcha Bartolomej pri príležitosti 1150. výročia príchodu svätých Konštantína a Metoda na územie Veľkej Moravy navštívil Slovensko. Navštívil postupne Prešov, Košice a Bratislavu a stretol sa s najvýznamnejšími predstaviteľmi cirkví a ústavnými činiteľmi. Prezident SR Ivan Gašparovič Bartolomejovi udelil Rad Bieleho dvojkríža II. triedy.
Owen Hargreaves

Owen Hargreaves (* 20. január 1981, Calgary) je anglický futbalový defenzívny záložník kanadského pôvodu. V súčasnosti pôsobí v Manchester City, kam prestúpil z Anglického Manchester United.
V nemeckej Bundeslige pôsobil už od devätnástich rokov a angažmán v manchesterskom veľkoklube pre neho bude vôbec prvým pôsobiskom v anglickej Premier League.
Katherine Moennigová

Katherine Sian Moennigová (; * 29. december 1977, Philadelphia, Pensylvánia, USA) je americká herečka.
Kieran Richardson

Kieran Richardson (* 21. október 1984, Greenwich, Londýn) je anglický futbalový ľavý záložník. S profesionálnym futbalom začínal v Manchestri United v sezóne 2002/2003/03, v sezóne 2007/08 prestúpil do Sunderlandu, kde hrá doteraz.
Bol členom anglickej futbalovej reprezentácie do 21 rokov a za seniorskú reprezentáciu nastúpil ako striedajúci hráč v kvalifikácii na Majstrovstvách sveta proti Walesu a Rakúsku, no do výberu na záverečný turnaj MS sa nedostal.
Mark Edmondson

Mark Edmondson (* 24. jún 1954, Gosford, Austrália) je bývalý austrálsky profesionálny tenista. Počas svojej kariéry vyhral 6 turnajov ATP v dvojhre a 34 turnajov vo štvorhre.
Dimitrios Salachas

Dimitrios Salachas (; * 7. jún 1939, Atény – † 16. október 2023) bol titulárny biskup Gratianopolisu a apoštolský exarcha Gréckej gréckokatolíckej cirkvi v Aténach.
Za gréckokatolíckeho kňaza ho v roku 1964 v Jerzaleme vysvätil vtedajší apoštolský exarcha Gréckej gréckokatolíckej cirkvi Hyakinthos Gad. Dimitios Salachas pôsobil niekoľko desaťročí na pápežských rímskych univerzitách a ďalších vysokoškolských ustanovizniach. Je uznávaným odborníkom v odbore kánonického práva. Angažuje sa v ekumenickom dialógu s pravoslávnymi cirkvami. 23. marca 2008 ho pápež Benedikt XVI. vymenoval za titulárneho biskupa Carcabie a apoštolského exarchu Gréckej gréckokatolíckej cirkvi v Aténach, kde nahradil v úrade Anargyrosa Prindezisa, ktorý Grécku gréckokatolícku cirkev viedol 33 rokov. Za biskupa bol vysvätený v Aténach 24. mája 2008. 14. mája 2012 ho pápež Benedikt XVI. vymenoval za titulárneho biskupa Gratianopolisu. 2. februára 2016 sa vzdal úradu exarchu. Jeho nástupcom sa stal Manuel Nin, OSB, ktorého Dimitrios Salachas 15. apríla 2016 vysvätil na biskupa.
Karekin II.

Karekin II. (* 21. august 1951, Voskehat, Arménsko) je arménsky pravoslávny duchovný, hlava Arménskej apoštolskej cirkvi s titulom "katolikos všetkých Arménov". Sídli v arménskom meste Ečmiadzin blízko Jerevanu.
Životopis.
Narodil sa ako Ktrič Nersessian. V roku 1965 vstúpil do seminára v Ečmiadzine. Za diakona bol vysvätený v roku 1970. Teologické štúdiá ukončil v roku 1971. Neskôr sa stal mníchom. V roku 1972 bol vysvätený za kňaza. Postdgraduálne štúdiá absolvoval vo Viedni a Zagorsku (dnes Sergijev Posad, Rusko). V roku 1983 bol vysvätený za biskupa pričom sa stal správcom araratskej patriarchálnej diecézy so sídlom v Jerevane. V roku 1992 bol povýšený na arcibiskupa, pričom naďalej spravoval svoju diecézu. V roku 1995 neúspešne kandidoval na úrad katolikosa všetkých Arménov. Do tejto funkcie bol napokon zvolený v roku 1999 po smrti katolikosa Karekina I. V roku 2001 viedol oslavy 1700. výročia prijatia kresťanstva za štátne náboženstvo Arménska. Katolikos Karekin II. udržiava intenzívne ekumenické vzťahy s Katolíckou cirkvou. V roku 2001 sa stretol s pápežom Jánom Pavlom II. počas jeho návštevy Arménska a v roku 2008 sa v Ríme stretol s pápežom Benediktom XVI..
Karekin II. navštívil rôzne krajiny. Krátko po svojom zvolení - v januári 2000 - sa spolu s arménskymi cirkevnými aj svetskými predstaviteľmi zúčastnil v Betleheme osláv 2000. výročia narodenia Ježiša Krista.
Maxim (bulharský patriarcha)

Maxim (), svetským menom Marin Minkov (* 29. október 1914 – † 6. november 2012) bol hlavou Bulharskej pravoslávnej cirkvi s titulom patriarcha bulharský a metropolita sofijský. Sídlil v bulharskom hlavnom meste Sofii.
Patriarcha Maxim sa narodil 29. októbra 1914 v obci Orešak v Bulharsku. V mladosti sa stal mníchom. V roku 1941 prijal mníšske meno Maxim a bol vysvätený za diakona. V roku 1944 sa stal kňazom. V roku 1947 bol povýšený do hodnosti archimandrita. 30. decembra 1956 bol vysvätený za biskupa ako titulárny biskup branitský. V roku 1960 sa stal lovečským metropolitom. 
4. júla 1971 bol zvolený a intronizovaný za patriarchu Bulharskej pravoslávnej cirkvi.
Nástupcom Patriarchy Maxima je Neofit I Bulharský, ktorý bol zvolený 24. februára 2013.
Nesebar

Nesebar ( - Nesebǎr, , novogrécka výslovnosť "Mesimvria") je starobylé mesto v Bulharsku na brehoch Čierneho mora.
Mesto založili starovekí Gréci z Megary v 6. stor. pred Kr. na mieste tráckeho osídlenia. Význam si mesto uchovalo aj v rímskej a byzantskej dobe. Poslovančený názov "Nesebar" je prvýkrát spomenutý v 11. stor. V byzantskej a tureckej dobe tu vzniklo veľa kostolov. V 19. stor. bol Nesebar menšie mesto, osídlené predovšetkým Grékmi, ktorí sa živili lovom rýb a pestovaním hrozna. V roku 1919 – 1923, kedy sa konala Grécko-bulharská výmena obyvateľov sa miestni Gréci vysťahovali do Grécka. 
V meste je veľké množstvo dobre zachovaných pamiatok z tráckych čias a z antiky a veľa kostolov, ktoré vznikli v obdobiach od konca staroveku do novoveku. Vzhľadom na výhodnú polohu je to navštevovaná turistická lokalita.
Od roku 1983 je súčasťou svetového kultúrneho dedičstva UNESCO.
Terence Hill

Terence Hill (vl. menom "Mario Girotti", * 29. marec 1939, Benátky, Talianske kráľovstvo) je taliansky herec, filmový producent, scenárista a režisér.
Životopis.
Narodil sa ako Mario Girotti v Benátkach v Taliansku. Otec bol Talian a matka Nemka pochádzala z Drážďan. V roku 1943 sa rodina presťahovala do Lommatzschu pri Drážďanoch.
Meno Terence Hill si vybral z 20 možných mien navrhnutých producentmi. Zmenil si ho v roku 1968.
Je známy najmä filmami v ktorých hral vo dvojici s Budom Spencerom. 7. mája 2010 Terence Hill a Bud Spencer získali filmové ocenenie 'David Di Donatello' za celoživotné dielo.
Roscoe Tanner

Roscoe Tanner (* 15. október 1951, Chattanooga, Tennessee, USA) je bývalý americký profesionálny tenista. Počas svojej kariéry vyhral 16 turnajov ATP vo dvojhre a 13 turnajov vo štvorhre.
Hrádok (stavba)

Hrádok bolo menšie opevnené sídlo drobnej šľachty v 12. – 15. storočí.
Hrádky boli situované na prirodzených, čiastočne upravených alebo umelo navŕšených vyvýšeninách, obohnaných priekopou alebo valom. Mali predovšetkým obrannú, no niekedy i správnu funkciu.
Na vrcholovej plošine vyvýšeniny s priemerom 20 – 60 metrov stáli drevené alebo kamenné obytné a obranné stavby. Do hrádku sa vstupovalo cez bránu zabezpečenú padacím mostom. V blízkosti hrádkov boli predhradia s hospodárskymi stavbami a príbytkami pre služobníctvo. 
Na Slovensku je známych okolo štyridsať lokalít so zvyškami stredovekých hrádkov. Väčšina z nich je veľmi poškodená alebo zničená. Medzi najzachovalejšie patrí hrádok Šiance v Slovenskom Pravne. Niektoré hrádky sa nazývajú Posádkami, pretože ich občasne využívali bratrícke vojská počas svojho pobytu na Slovensku v 2. polovici 15. storočia (Chmeľov, Posádka pri Gajaroch a i.).
Mrenka nádherná

Mrenka nádherná ("Puntius conchonius") je druh ryby z čeľade kaprovitých "(Cyprinidae)".
Pôvod.
Pochádza z južnej Ázie (severná India, Bangladéš).
Vitas Gerulaitis

Vitas Gerulaitis (* 26. júl 1954, Brooklyn, New York, USA – † 18. september 1994, Southampton) bol americký tenista. Trikrát sa prebojoval do finále grandslamu. V roku 1977 porazil vo finále Australian Open Johna Lloyda.
Mrenka purpurová

Mrenka purpurová ("Puntius nigrofasciatus") je druh ryby z čeľade kaprovité "(Cyprinidae)".
Pôvod.
Pochádza z južnej Ázie (Srí Lanka).
Agda Bavi Pain

Agda Bavi Pain (* 19. jún 1966, Košice, Česko-Slovensko) je slovenský spisovateľ, publicista, dramatik a scenárista tureckého pôvodu.
Pôsobí pod rôznymi umeleckými menami a značkami. Je druhýkrát rozvedený.
Dielo.
Titul "Koniec sveta" (L.C.A., 2006) s napínavými príbehmi z podsvetia bol preložený do nemčiny. V roku 2013 vyšla jeho filmová verzia pod názvom "Babie leto" (pôvodne "The Jesoskero Nilaj").
Ako autor a scenárista Agda B. Pain má za sebou niekoľko úspešných televíznych relácií, zábavných show, reklamných spotov a kampaní, videoklipov, rozhlasových a divadelných hier či hraných seriálov. Okrem toho pôsobí aj ako dramaturg, interpret, venuje sa filmovej a hudobnej kritike a tvorbe a pravidelne publikuje v tlači, rozhlase a televízii doma aj v zahraničí.
V 80. a 90. rokoch zároveň pôsobil v kultovej hudobnej skupine Liter Geňa.
Hradisko (archeológia)

Hradisko je terén opevnený valom alebo múrom, často aj priekopou pred valom, z praveku (v užšom zmysle až od mladej bronzovej doby), protohistorického obdobia alebo včasného stredoveku.
Najstaršie ohradené sídliská sú známe už z neolitu, ale obranná funkcia hradísk začala dominovať od eneolitu, čo pravdepodobne súviselo s vtedajším veľkým pohybom kmeňov. V ďalšom vývoji spoločnosti prebrali hradiská okrem obranných funkcií aj iné, napr. administratívne, stali sa sídlom sociálne vyčlenenej vrstvy, ktorú tvorilo knieža a jeho družina, niektoré hradiská slúžili výlučne ako útočiská a boli prechodne osídlené iba v dobe ohrozenia nepriateľom.
Podľa umiestnenia v teréne možno hovoriť o výšinných a nížinných hradiskách. Výšinné hradiská boli stavané na ťažko prístupných miestach horských masívov, nad roklinami alebo riekami. Ich veľkosť závisela od konfigurácie terénu. Nížinné hradiská využívali ako prirodzenú ochranu ramená riek, prípadne močariská či iné vodné plochy.
Hradisko bolo opevnené jednoduchým zemným valom, drevenou palisádou alebo kamenným múrom, niekedy kombináciou všetkých týchto stavebných techník; napr. hradisko z bronzovej doby v Spišskom Štvrtku kamenným múrom a zemným valom, v Nitrianskom Hrádku (dnes mestská časť Šurian) zemným valom s priekopou.
Počet hradísk na Slovensku výrazne stúpol na území nositeľov lužickej kultúry. V halštatskej dobe tvorili výšinné hradiská geograficky pevne ohraničený systém. Systematicky preskúmané hradisko Molpír pri Smoleniciach malo kamenné múry i valy spevňované drevenou komorovou konštrukciou vysypanou hlinou a kamením. Brány boli spevňované vežami. Hradiská sa vnútorne funkčne členili na priestory pre vládnucu kniežaciu vrstvu, vojenskú družinu a remeselníkov.
V laténskej dobe na sklonku 2. storočia pred Kr. vznikli na území Slovenska prvé opevnené útvary mestského typu – keltské oppidá. Za oppidum možno považovať Bratislavu, Nitriansky Hrádok, Zemplín.
Hradisko ako sídelné formy bolo typické i pre slovanské obdobie našich dejín v ranom stredoveku. Pre ich veľkú rozšírenosť sa v staršej literatúre toto obdobie nazývalo aj hradištným obdobím. Na Slovensku k doteraz preskúmaným veľkomoravským hradiskám patrí predovšetkým Nitra, Bratislava a Devín, ďalej Pobedim, Svätý Jur a ďalšie.
Na miestach viacerých hradísk začali začiatkom 13. storočia vznikať ranostredoveké hrady.
Brian Teacher

Brian Teacher (* 23. november 1953, San Diego, Kalifornia, USA) je bývalý americký profesionálny tenista. Počas svojej kariéry vyhral 8 turnajov ATP vo dvojhre a 16 turnajov vo štvorhre.
SMS Emden

SMS "Emden" môže byť niekoľko lodí Kaiserliche Marine:
Mrenka perleťová

Mrenka perleťová ("Puntius oligolepis") je druh ryby z čeľade kaprovité "(Cyprinidae)".
Pôvod.
Pochádza z juhovýchodnej Ázie (Sumatra).
Aribert Heim

Aribert Heim (* 28. jún 1914, Bad Radkersburg, Rakúsko - † pravdepodobne 10. august 1992, Egypt) bol rakúsky nacistický lekár, príslušník Waffen-SS a vojnový zločinec, ktorý počas 2. svetovej vojny pracoval ako lekár v koncentračnom tábore Mauthausen, kde sa dopúšťal ohavných a brutálnych zločinov a lekárskych experimentov, ktoré prevádzal na väzňoch koncentračného tábora, často aj bez narkózy. Kvôli svojej brutalite si vyslúžil prezývky "Doktor Smrť", či "Mäsiar z Mauthausenu". 
Po druhej svetovej vojne sa mu podarilo utiecť pred spravodlivosťou najprv do Uruguaja, neskôr do Egypta, kde sa úspešne ukrýval až do svojej smrti v roku 1992.
Správa o jeho smrti v roku 1992 bola potvrdená až roku 2012. Dovtedy po ňom neúnavne pátral lovec nacistov Efraim Zuroff a Heim bol najhľadanejším nacistom 21. storočia.
Život a vojnové roky.
Aribert Heim sa narodil v roku 1914 v spolkovej krajine Štajersko v mestečku Bad Radkersburg. Jeho otec bol policajt a mama bola ženou v domácnosti. Študoval medicínu vo Viedni a roku 1940 sa prihlásil a vstúpil do Waffen-SS. V roku 1941 bol prevelený do koncentračnom tábore Mauthausen, kde vykonával lekárske experimenty na väzňoch, vďaka ktorým si vyslúžil prezývku "Doktor Smrť". Doktor Smrť vpichoval väzňom injekcie priamo do sŕdc, bez narkózy vykonával operácie, a vstrekoval benzín do sŕdc obetí. Na svedomí má stovky nevinných obetí.
Povojnové roky.
Roku 1945 ho zajala a na 2 roky uväznila americká armáda, ale za pochybných okolností bol prepustený a vrátil sa do Nemecka, kde si otvoril gynekologickú ambulanciu. Roku 1962 ale dostal tip, že sa oňho zaujímajú úrady a tak ušiel cez Španielsko do Uruguaja. Podľa niektorých pôsobil ako lekár v Egypte, kde aj roku 1992 zomrel. Isté zdroje tvrdili, že ho zahliadli roku 2005 v Španielsku.
Najhľadanejší nacista.
Roku 2002 vyhlásilo Stredisko Simona Wiesenthala operáciu "Posledná šanca", ktorej cieľom je pochytať posledných žijúcich a stále nepotrestaných nacistických vojnových zločincov z 2. svetovej vojny. Heim sa stal číslom 1 na tomto zozname. 
Aribert Heim je na prvom mieste v zozname 10 najhľadanejších nacistických vojnových zločincov, a vlády Nemecka, Rakúska a Stredisko Simona Wiesenthala ponúkajú za informácie smerujúce k jeho dolapeniu odmenu 482-tisíc dolárov. 
Podľa Efraima Zuroffa by sa Doktor Smrť mal ukrývať niekde na Juhu Čile.
Mrenka olivová

Mrenka olivová ("Puntius semifasciolatus") je druh ryby z čeľade kaprovité "(Cyprinidae)".
Pôvod.
Pochádza z juhovýchodnej Ázie (juhovýchodná Čína, Vietnam).
Great Balls of Fire

„Great Balls Of Fire“ je názov rokenrolovej piesne, ktorú v roku 1957 napísali autori Otis Blackwell a Jack Hammer.
Nahrávka od Jerry Lee Lewisa.
Najznámejší interpret tejto piesne je Jerry Lee Lewis, ktorý ju nahral v Sun Studio v Memphise (USA) pod svojim vydavateľstvom - spoločnosťou Sun Record 8. októbra 1957. Pieseň vyšla na 45 otáčkovej singlovej platni v novembri 1957. Pieseň čoskoro obsadila 2. miesto v rebríčku "Billboard Hot 100", 3. miesto v 
R&amp;B rebríčku a 1. miesto v country rebríčku. Pieseň sa umiestnila na 1. mieste i v UK pop rebríčku. 
Skladba „Great Balls of Fire“ sa v rebríčku "500 najväčších piesní všetkých čias" časopisu "Rolling Stone" umiestnila na 96. mieste. 
Pôvod názvu.
Pôvod názvu piesne pochádza z juhu USA. Tu ho používajú prívrženci Letničného hnutia, ktorý týmto výrazom označujú moment zo svätého písma, kedy Duch Svätý zostúpil na apoštolov, ktorí začali rozprávať rôznymi jazykmi. 
Iní interpreti.
Pieseň „Great Balls of Fire“ nahrali po Lewisovi ešte iní interpreti. Medzi najznámejšie jej cover verzie sú od interpretov: New Grass Revival (rýchla bluegrassová verzia z roku 1972), Electric Light Orchestra (1974), Dolly Parton (1979), hudobník Teitur (2006), The Misfits (na albume "Project 1950" z roku 2003), skupina Offenbach (2007).
Španielsku verziu s názvom „Grandes luces de fuego“ nahrala v roku 1989 mexická skupina OV7.
Rufus McGarrigle Wainwright

Rufus McGarrigle Wainwright (* 22. júla 1973, Rhinebeck, New York) je spevák kanadsko-amerického pôvodu, s jedinečným, ťažko zaraditeľným štýlom, ktorému niektorí hovoria popera, iní barokový či komorný pop. Doteraz vydal sedem štúdiových albumov, z ktorých komerčne najúspešnejší bol "Release the Stars" z roku 2007.
Železné vráta

Železné vráta môžu byť:
Železná brána

Železná brána môže byť:
Lámech

Lámech alebo Lamech, syn Matuzalema a otec Noeho, je biblická postava. Zmienka o ňom je napr. v biblickej knihe Genezis. Žil v rokoch 774 až 1551 židovského kalendára t. j. 2986 až 2209 pred Kr. Lamech splodil Noeho keď mal 182 rokov. Lamech sa dožil 777 rokov, zomrel 4 roky pred biblickou potopou.
Hermanovské skaly

Hermanovské skaly sú najrozsiahlejším skalným komplexom Slanských vrchov na východnom úpätí pohoria. Sú to dva andezitové komplexy - Sokolie skaly a Havranie skaly s výškou stien až .
Opis.
Príťažlivé skalné útvary vo vulkanitoch vznikali zvetrávaním, eróziou a inými fyzikálnymi procesmi menej odolných hornín. Odolnejšie časti ostali relatívne celistvé a vystúpili na povrch vo forme dnešných skalných útvarov, vytvárajúcich rôzne zaujímavé tvary, ostré hrebene.
Hniezdia tu viaceré druhy vzácnych dravých vtákov. Chránená je aj jašterica múrová, ktorá tu má bohatý výskyt. Na exponovaných skalných stenách rastú viaceré druhy vzácnych rastlín, ktoré vytvárajú typické spoločenstvá tohto príťažlivého reliéfu. Hermanovské skaly sú prírodnou rezerváciou. Nachádzajú se v katastrálnom území obce Hermanovce nad Topľou v okrese Vranov nad Topľou v Prešovskom kraji. Územie bolo vyhlásené v roku 1980 na rozlohe 33,0700 ha. Ochranné pásmo nebolo určené.
Prístup.
Prístup k skalám je po značenom chodníku z Hermanoviec nad Topľou.
Zoznam jaskýň a priepastí v Slovenskom krase

Zoznam niektorých jaskýň a priepastí v Slovenskom krase zahŕňa abecedný prehľad jaskýň a priepastí v geomorfologickom celku Slovenský kras. Zoznam nie je kompletný. Tvorí približne iba 1/10 všetkých jaskýň v Slovenskom krase, ktorých je 1300 známych; z toho 1196 zaregistrovaných priamo v geomorfologickom celku Slovenský kras, resp. 1275 v Slovenskom krase a priľahlých podcelkoch iných geomorfologických celkov (stav k 15. októbru 2015). V Zozname jaskýň Slovenskej republiky, ktorý vydalo Slovenské múzeum ochrany prírody a jaskyniarstva v r. 2007, figurovalo 966 jaskýň z vtedajších cca 1100 známych jaskýň. V súčasnosti počet všetkých známych jaskýň v Slovenskom krase tvorí takmer 1/6 všetkých jaskýň na Slovensku.
Martin Nosek

Martin Nosek (* 26. január 1987, Ilava) je slovenský futbalový obranca. V súčasnosti hráva za klub MFK Ružomberok, do ktorého prestúpil v roku 2012 z materského klubu MFK Dubnica.
Batman (komiks)

Batman je komiksová postava, vytvorená Bobom Kaneom a Billom Fingerom. Debutoval v Detective Comics #27 v máji 1939.
Spolu so Supermanom je ikonickou postavou DC Comics a jedným z najslávnejších superhrdinov.
Batmanovo alter ego je Bruce Wayne, miliardár, ktorý sa rozhodol bojovať so zločinom v meste Gotham City pod maskou netopiera.
Na rozdiel od mnohých podobných superhrdinov Batman nemá nijaké superschopnosti, je však atleticky a kondične vysoko zdatný a disponuje vyspelou technológiou.
Medzi najvýznamnejšie a prelomové komiksy o Batmanovi patria Návrat Temného Rytiera (The Dark Knight Returns), Ticho (Hush), Batman: Prvý Rok (Batman: Year One), Batman: Dlhý Halloween (Batman: The Long Halloween) a veľmi vplyvný Smrtiaci Žart (Batman: The Killing Joke).
Okrem komiksov je Batman aj televíznou postavou kreslených seriálov a populárneho seriálu Batman zo 60. rokov.
Batman bol spracovaný aj v niekoľkých filmoch. Prvým bol Batman z roku 1966, natočený podľa seriálu. Svetovú slávu potom Batman získal filmom Batman režiséra Tima Burtona a jeho pokračovaním Batman sa vracia (Batman Returns). Po Burtonovi prebral réžiu Joel Schumacher, jeho filmy Batman navždy (Batman Forever) a Batman a Robin (Batman &amp; Robin) u fanúšikov aj kritikov prepadli.
Ďalšie uznanie priniesli až veľmi kvalitné rebootové filmy Christophera Nolana Batman začína (Batman Begins), Temný rytier (The Dark Knight) a Návrat Temného rytiera (The Dark Knight Rises). Práve vďaka úspechu Burtonových a Nolanových spracovaní je Batman najvýnosnejším filmovým superhrdinom všetkých.
Adauto

Adauto Evandro da Silva (* 29. máj 1980, Santo André) je bývaly brazílsky futbalista, ktorý hrával v corgoňligovom klube MŠK Žilina, kde prestúpil zo Sparty Krč V MŠK Žilina hral na poste útočníka do jarnej časti 2010.
Diaľnica D1 (Česko)

Diaľnica D1 () je najstaršia a najdlhšia česká diaľnica, ktorá spája Prahu s Brnom a v budúcnosti bude pokračovať cez Ostravu na poľské hranice pri Bohumíne a Wodzisławiu. 
Je súčasťou IV. paneurópskeho koridoru Berlín/Norimberg - Praha - Bratislava - Budapešť - Konstanca/Solún/Istanbul. História diaľnice siaha až do 30. rokov 20. storočia (niektoré mosty a časti diaľničného telesa sú použité z nedostavanej protektorátnej diaľnice), v časoch normalizácie mala byť hlavnou osou vtedajšieho Česko-Slovenska, v súčasnosti je jej hlavný a najvýznamnejší úsek z Prahy do Brna najvyťaženejší v Česku.
Projektovaná dĺžka diaľnice je 376,487 km, v súčasnej dobe je v prevádzke okrem 10 km dlhého úseku v okolí Přerova.
História.
Prvé plány v medzivojnovom období.
Prvé návrhy na výstavbu diaľnice naprieč Česko-Slovenskom sa objavilo v 30. rokoch 20. storočia. Väčšina trás sa vyhýbala dôležitým sídlam, ale aj napriek tomu bol jeden z nich schválený úradmi.
Po Mníchovskej dohode a strate pohraničného územia bolo nutné plány prepracovať. Nový návrh trasy Praha – Jihlava a okruhu okolo Prahy bol Zemským úradom v Prahe pripravený v rekordnom čase dvanástich dní. 5. novembra 1938 je rozhodnuté o vypracovaní detailných projektov cestnej magistrály Praha – Jihlava – Brno – Zlín – slovenská hranica. 13. januára 1939 je projekt hotový a schválený. O týždeň neskôr začína stavba (klčovaním lesa) na úseku Zástřizly – Lužná, v máji potom na úseku Praha – Humpolec. S dostavbou celej 300-kilometrovej diaľnice sa počítalo v priebehu neuveriteľných štyroch rokov. Po okupácii Nemeckom boli plány nepatrne pozmenené, no výstavba pokračovala len do roku 1942, keď bola po postupnom obmedzovaní definitívne zastavená.
Vývoj po druhej svetovej vojne.
Po vojne bolo najskôr dekrétom prezidenta Beneša 1. októbra 1945 rozhodnuté o pokračovaní výstavby, ale po februári 1948 dochádza k znárodneniu stavbu prevádzajúcich firiem a v roku 1950 sa už s dostavbou nepočíta. Stavebné kapacity boli premiestnené na rozsiahle stavby socializmu a diaľnica ako taká stratila význam.
Výstavba D1 bola obnovená v roku 1967 a už 12. júla 1971 bol otvorený vôbec prvý diaľničný úsek medzi Prahou a Mirošovicami. Pokračovalo sa rovnako aj v smere od Brna, využité boli mnohé stavby, ktoré vznikli tesne pred, alebo za vojny. Súvislý diaľničný ťah medzi Brnom a Prahou bol dokončený 7. novembra 1980. Potom stavebné práce na D1 utíchli a začali sa stavať úseky diaľnice D5. I napriek tomu v rokoch 1988 a 1992 boli do prevádzky uvedené dva úseky od Brna až k Vyškovu. Úsek Vyškov – Vrchoslavice bol otvorený po dlhej prestávke až 24. októbra 2005. 
Všetky úseky diaľnice D1.
stav k 24. januáru 2021
Podfarbením riadku sú rozlíšené
Letné olympijské hry 2016

Letné olympijské hry 2016 (Portugalsky: "Jogos Olímpicos de Verão de 2016"), oficiálne Hry XXXI. olympiády bola medzinárodná športová udalosť – pokračovanie tradície olympijských hier, organizovaná Medzinárodným olympijským výborom. Za miesto konania bolo vybrané brazílske mesto Rio de Janeiro. Niektoré športy sa začali odohrávať už 3. augusta 2016 – dva dni pred otváracím ceremoniálom. Hry boli oficiálne zahájené 5. augusta a ukončené 21. augusta.
Na hrách sa zúčastnilo viac ako 11 tisíc športovcov z 207 krajín, vrátane prvýkrát zúčastneného Kosova, Južného Sudánu a tímu utečencov. S 306 sadami medailí sa odohralo 28 olympijských športov – vrátane ragby a golfu, ktoré boli v roku 2009 pridané Medzinárodným olympijským výborom. Všetky športové súťaže sa odohrali na 33 miestach v hosťujúcom meste a ďalších piatich v São Paulo, Belo Horizonte, Salvador, Brazília a Manaus.
Toto boli prvé Letné olympijské hry pod predsedníctvom Thomasa Bacha, prezidenta MOV. Hosťujúce mesto Rio de Janeiro bolo zvolené na 13. olympijskom kongrese MOV 2. októbra 2009 v dánskom meste Kodaň a stalo prvým mestom v Južnej Amerike, ktoré hostilo olympijské hry. 
Hlavným bodom diskusie boli kontroverzné témy, vrátane nestability federálnej vlády krajiny, ochrany zdravia a bezpečnosti kvôli vírusu Zika, významné znečistenie zátoky Guanabara Bay, takisto ako ruský dopingový škandál, ktorý ovplyvnil účasť svojej reprezentácie na týchto olympijských hrách.
Spojené štáty po piatykrát za posledných šesť letných olympijských hier dosiahli vrchol medailového rebríčku s najvyšším počtom zlatých medailí (46), taktiež aj medailí celkovo (121). Veľká Británia a Čína skončili na druhej a tretej priečke. Usporiadateľská krajina, Brazília, získala sedem zlatých medailí, čo je jej rekord v jednotlivých letných olympijských hrách.
Súťaže.
Športové odvetvia.
Na hrách XXXI. olympiády prebehnú súťaže v 32 športových odvetviach. Novými športmi v programe olympijských hier sa stali golf a ragby.
Letné olympijské hry 2020

Letné olympijské hry 2020 (), oficiálne Hry XXXII. olympiády () boli letné olympijské hry, ktoré sa konali od 23. júla do 8. augusta 2021 v hlavnom meste Japonska Tokiu. Pôvodne sa mali konať od 24. júla do 9. augusta 2020, lenže kvôli pandémii ochorenia COVID-19 boli v marci 2020 odložené. Aj napriek preloženiu termínu na rok 2021 si podujatie zachovalo názov Tokio 2020. Tieto hry boli prvé v histórii Olympijských hier, ktoré boli odložené a nie zrušené. V marci 2021 organizačný výbor rozhodol, že sa budú konať bez zahraničných divákov. Neskôr bolo rozhodnuté, že sa budú konať úplne bez divákov.
Tokio bolo vybrané ako hostiteľské mesto na 125. kongrese Medzinárodného olympijského výboru 7. septembra 2013 v Buenos Aires. Tokio je hostiteľom letných olympijských hier druhýkrát v histórii, prvý raz to bolo v roku 1964, čo z neho robí prvé mesto v Ázii, kde sa letné hry konali dvakrát. Sú to už celkovo štvrté Olympijské hry na území Japonska, keďže Sapporo bolo v roku 1972 a Nagano v roku 1998 dejiskami zimných olympijských hier.
V Tokiu mali premiéru v olympijskom programe štyri nové športykarate, športové lezenie, surfovanie a skejtbording. Do programu sa vrátil bejzbal a softbal prvýkrát od roku 2008.
Výber hostiteľa.
Kandidatúru na organizovanie letných olympijských hier oficiálne oznámilo 5 miest: 
Týchto uchádzačov hodnotila komisia Medzinárodného olympijského výboru na základe pätnástich kritérií:
Kandidátske mestá a hlasovanie.
23. mája 2012 boli v kanadskom Quebecu vybrané 3 mestá, ktoré v hodnotení MOV dopadli najlepšie a z ktorých sa mal vybrať víťaz. Tieto tri mestá mali právo označovať sa ako tzv. kandidátske mesto:
Pravidlá hlasovania.
Hlasovanie o výbere miesta konania hier XXXII. olympiády sa uskutočnilo na 125. zasadnutí Medzinárodného olympijského výboru 7. septembra 2013. Od roku 2001 prebieha hlasovanie členov MOV elektronicky. Na víťazstvo je potrebné získať nadpolovičnú väčšinu hlasov (pričom sa neberú do úvahy neplatné hlasy, hlasy tých, ktorí sa zdržali hlasovania, alebo tých, ktorí nemohli hlasovať). Hlasovania sa nemôžu zúčastniť členovia z krajín, ktorých mestá kandidujú. Ak v prvom kole nezískal žiadny kandidát nadpolovičnú väčšinu hlasov, koná sa ďalšie kolo hlasovania, z ktorého vypadne mesto s najmenším počtom hlasov z predchádzajúceho kola. V prípade, že v hlasovaní zostanú iba dve kandidátske mestá, víťazom sa stane mesto, ktoré získa viac hlasov.
7. septembra 2013 sa hlasovania v prvom kole zúčastnilo 97 členov MOV.
Otvárací ceremoniál.
Otvárací ceremoniál sa uskutočnil na Japonskom národnom štadióne. Hry slávnostne otvoril cisár Naruhito. Príhovor mali Seiko Hašimoto, riaditeľka organizačného výboru a Thomas Bach, prezident Medzinárodného olympijského výboru. Oheň zapálila tenistka Naomi Osaka. Hlavnou piesňou bola "Imagine" od Johna Lennona. Ceremoniálu bez divákov sa zúčastnilo 23 slovenských športovcov.
Súťaže.
Športové odvetvia.
Na hrách XXXII. olympiády prebehnú súťaže v 38 športových odvetviach. Novými športami v programe olympijských hier sa stali karate, skejtbording, surfovanie a športové lezenie.
Sveti Vlas

Sveti Vlas (bulh. "Свети Влас", gr. Αγίος Βλάσης-Ajos Vlasis, alebo Λάρισα-Larisa) je mesto a prímorské letovisko pri Čiernom mori v Bulharsku, v obci Nesebar v Burgaskej oblasti. V júli 2007 tu žilo 3 869 obyvateľov.
Charakteristika.
Mesto sa nachádza na úpätí južného svahu Starej planiny, severne od Burgaského zálivu. Osada na mieste súčasného mesta bola založená v 2. storočí, založili ju Tráci a Gréci s názvom Larissa. Názov Sveti Vlas získala v 14. storočí podľa rovnomenného kláštora, ktorý sa nachádzal v regióne, ale vyhorel v 14. – 18. storočí po pirátskych nájazdoch. Mesto bolo prevažne grécke až do 20. stor., kedy sa väčšina miestnych Grékov vysťahovala do Grécka, z Grécka sem prišli miestni Bulhari.
Vanessa Hudgensová

Vanessa Hudgensová (; * 14. december 1988, Salinas, Kalifornia, USA) je americká herečka a speváčka. Preslávila ju rola "Gabrielly Montezovej" vo filmoch "High School Musical." 
Objavila sa v rôznych filmoch a seriáloch pre Disney Channel. V roku 2003 mala celovečerný debut vo filme "Trinástka", v ktorom hrala vedľajšiu rolu. Po vydaní trilógie "High School Musical" zožala veľký úspech a jej vzťah s hereckým kolegom Zacom Efronom bol zverejnený. Piesne z filmov obleteli celý svet z pieseň "Breaking Free" sa umiestnila v Top 10 v rebríčku Billboard Hot 100. To viedlo k tomu, že 26. septembra 2006 vydala svoj debutový album s názvom "V", ktorý sa umiestnil na 24. priečke v rebríčku Billboard 200 a bol ocenený zlatom. Jej druhý album, "Identified", bol vydaný 1. júla 2008. 
Od vydania albumov a série "High School Musical", sa Vanessa zamerala na svoju hereckú kariéru. V roku 2009 získala ohlas u kritikov pre jej úlohu vo filme "Rock zo strednej". Tiež sa objavila vo filme "Cesta na tajomný ostrov 2" po boku Dwaynea Johnsona a Josha Hutchersona. Neskôr sa objavila vo filme "Spring Breakers" (2013), po boku Seleny Gomez a vo filme "Machete zabíja", ktorý režíroval Robert Rodriguez. V roku 2015 si zahrala hlavnú rolu v broadwayskom muzikáli "Gigi".
Ján Šafranko

Ján Šafranko (* 15. august 1975, Svidník) je bývalý slovenský futbalista, v súčasnosti pôsobiaci ako vedúci mužstva v 1. FC Tatran Prešov. V sezóne 2008/09 bol v Prešove kapitánom.
Ivan Lietava

Ivan Lietava (* 20. júl 1983) je slovenský futbalista, ktorý hráva na poste útočníka. Momentálne je hráčom klubu MFK Skalica.
V októbri 2006 mal autonehodu, ale nebol mu zistený alkohol v krvi. Pri nehode utrpel zlomenie rebra. V apríli 2007 strelil prvý hetrik v kariére, za 11 minút a 10 sekúnd, a vtedy Banská Bystrica vyhrala nad Artmediou Bratislava 3-1, čím si výrazne oddiala šance na prvé mieste v Corgoň lige.
V júli 2007 prestúpil do MŠK Žilina. V septembri 2008 odišiel na pročné hosťovanie Denizlisporu, avšak vo februári 2009 ho MŠK Žilina z hosťovania stiahla, nakoľko nemala v kádri k dispozícii dosť útočníkov. V Corgoň lige hrával už s číslom 39, tak ako Nicolas Anelka v FC Chelsea. V auguste roku 2010 sa opäť vrátil do Turecka, kde posilnil tím Konyaspor. Na konci roku 2010 sa v Konyaspore dohodol na ukončení zmluvy, kde nedostával veľa príležitostí a vrátil sa späť do MŠK Žilina, kde podpísal dvojročnú zmluvu.
Danny McFarlane

 
 
 
 
 
 
Danny McFarlane (* 14. február 1972, Saint Mary, Jamajka je jamajský atlét, venujúci sa behu na 400 metrov cez prekážky.
Vrcholové podujatia.
Osaka 2007.
Na MS v atletike 2007 skončil vo finále na piatom mieste časom 48,59 s. Za tretím Marekom Plawgom zaostal o 45 stotín sekundy.
Kontroling

Kontroling alebo controlling (angl. "controlling" = regulovanie, usmerňovanie) je systém riadenia a koordinácie na podporu riadenia podniku a manažmentu pri plánovaní a realizácii podnikateľských aktivít. 
Pojem sa používa najmä v kontinentálnej Európe, v anglosaských krajinách síce bežne existuje ekvivalentná funkcia/oddelenie "controller's department" (alebo "comptroller's department") ale príslušný tvar "controlling" nie je v podnikoch bežný. V minulosti sa na controlling pozeralo ako na rozšírenú formu manažérskeho účtovníctva; v súčasnosti ide o oveľa širší pojem, v podstate ide o systém riadenia firmy orientovaný na výsledok.
Ján II. Žigmund Zápoľský

Ján II. Žigmund Zápoľský (* 7. júl 1540, Budín, Uhorsko - † 14. marec 1571, Alba Iulia, Uhorsko, dnes Rumunsko) bol uhorský kráľ a sedmohradský vojvoda, syn uhorského kráľa Jána Zápoľského a Izabely Jagelovskej, dcéry poľského kráľa Žigmunda I. Jagelovského.
Jeho nároky na kráľovskú korunu po otcovej smrti bránila matka a jej radca Juraj Utešenovič (predstavený pavlínskeho hláštora v Sajóláde v Maďarsku), ktorí dali Jána Žigmunda ako trojmesačného korunovať za uhorského kráľa.
Izabela spolu so synovými prívržencami viedli aj v nasledujúcich rokoch aktívny boj proti zákonitému kráľovi Ferdinandovi I. Izabela povolala na pomoc osmanských Turkov, ktorí donútili viedenský dvor v roku 1547 k ponižujúcemu prímeriu a rozdeleniu Uhorska na tri časti, z ktorých Sedmohradsko so Zátisím pripadli Jánovi Žigmundovi ako právoplatné vojvodstvo, vazalsky však závislé od Osmanskej ríše.
Ferdinand I. po upevnení svojej moci v krajine a krátkom zmocnení sa Sedmohradska donútil Izabelu s Jánom Žigmundom opustiť Uhorsko. V roku 1556 povolali sedmohradské stavy Jána Žigmunda z poľského exilu a po matkinej smrti (v r. 1559) sa ujal faktickej moci v Sedmohradsku. Jeho ďalšie snahy o získanie uhorskej koruny však boli bezúspešné a v roku 1570, rok pred svojou smrťou, sa ich definitívne vzdal. Jánom Žigmundom rod Zápoľskovcov vymrel.
Majstrovstvá sveta vo futbale 2010

Majstrovstvá sveta vo futbale 2010 boli 19. MS vo futbale. Konali sa od 11. júna do 11. júla 2010 v Juhoafrickej republike na 10 štadiónoch v 9 mestách. Kvalifikácie sa zúčastnilo 204 z 208 členov FIFA, z ktorých vzišlo 32 účastníkov záverečného turnaja, medzi nimi aj , vôbec prvýkrát v histórii samostatnosti. Boli to prvé Majstrovstvá sveta vo futbale na africkom kontinente. Rozlosovanie do skupín sa uskutočnilo 4. decembra 2009 v Kapskom Meste. 
Prideľovanie MS.
 Tunisko – vzdalo sa, lebo nesplnilo podmienky FIFA
 Líbya – bola vylúčená, lebo nespĺňala podmienky FIFA
Lopta.
Lopta Jabulani je oficiálnou loptou Majstrovstiev sveta vo futbale 2010. Bola vyrobená firmou Adidas. Slovo Jabulani znamená „oslavovať“. Zlatá verzia Jo’bulani bola pomenovaná podľa mesta, kde sa hralo finále majstrovstiev, Johanesburgu, ktoré sa často označuje ako „Jo’burg“
Ocenenia.
Golden Boot : Thomas Müller 
Golden Ball : Diego Forlán 
Golden Glove : Iker Casillas 
Best Young Player : Thomas Müller 
FIFA Fair Play Trophy :
Letovisko

Letovisko je miesto letného (dovolenkového) pobytu. Ak je pri mori, nazýva sa prímorské letovisko.
BI

BI môže byť:
Bi môže byť:
bi môže byť:
.bi môže byť:
Tomahavk

Tomahavk (po anglicky "tomahawk") je sekera amerických domorodcov, hojne používaná tak v mieri, ako aj vo vojne. Preslávila sa najmä v 18. storočí počas koloniálnych vojen na novom kontinente (Amerike). Býva dobre vyvážená, pretože sa využívala na hádzanie.
Sangeang Api

Sangeang Api je aktívny vulkanický komplex, nachádzajúci sa na indonézskom ostrove Sangeang. Je to jeden z najaktívnejších vulkánov v súostroví Malé Sundy. Komplex je tvorený prevažne trachytickými bazaltami a andezitmi a pozostáva z dvoch centier ("Doro Api" - 1 949 m a "Doro Mantoi" - 1 795 m), nachádzajúcich sa v centre, resp. na východnom okraji staršej kaldery. Záznamy o erucpciách sú už od 15. storočia, najviaci ich bolo zaevidovaných v storočí dvadsiatom.
Wai Sano

Wai Sano je kaldera vulkanického pôvodu, nachádzajúca sa v západnej časti indonézskeho ostrova Florés. Kaldera má oválny tvar, rozmery 3,5 × 2,5 km a jej juhovýchodný okraj je porušený svahmi 1 632 m vysokého "Gunung Cerak". V kaldere sa nachádza jazero, ktorého hladina je 260 m pod najvyšším bodom okraja kaldery. Pri juhovýchodnom brehu jazera sa nachádzajú dve aktívne solfatáry, čo je jediný prejav vulkanickej aktivity kaldery Wai Sano.
Nesebar (okres)

Nesebar (bulh. Община Несебър) je bulharský okres pri pobreží Čierneho mora v Burgaskej oblasti. Na severe hraničí s okresmi Bjala a Dolni Čiflik, na západe s okresom Pomorie, na východe s Čiernym morom. V blízkosti sa nachádza medzinárodné letisko a dlhé pobrežie, čo má za následok rozvoj turizmu. Patrí medzi najpopulárnejšie turistické destinácie na Balkánskom polostrove a tiež medzi najpopulárnejšie v Európe. Nachádza sa tu 150 hotelov so 70-tisíc lôžkami, 35-tisíc lôžok v ubytovaní na priváte, viac ako 1000 kaviarní a reštaurácií. Centrom je mesto Nesebar, nachádzajúce sa 20 km od medzinárodného letiska Burgas.
Mestá a dediny.
Okres pozostáva z 3 miest a 11 dedín:
Dagen H

Dagen H znamená v švédčine "deň vpravo", pričom sa skratka H vzťahuje na švédske slovo "höger" – vpravo, pravý, a označuje deň, keď Švédsko prešlo z ľavostrannej na pravostrannú dopravu. Táto zmena nastala v nedeľu 3. septembra 1967 o 5. hodine ráno.
História.
Vľavo sa vo Švédsku jazdilo oficiálne od roku 1734. V 20. storočí však narástla automobilová doprava a obyvatelia tiež stále viac cestovali do susedných krajín; v Nórsku, Dánsku a Fínsku, sa už dávno jazdilo vpravo. Pretože po pravej strane sa jazdilo aj vo väčšine európskych krajín, sa začalo vo Švédsku premýšľať o zavedení pravostrannej dopravy.
V roku 1955 došlo k referendu, pri ktorom však väčšina národa, konkrétne 82,9 %, hlasovala proti zavedeniu pravostrannej dopravy. Už roku 1954 bolo však rozhodnuté, že sa má pravostranná doprava definitívne zaviesť. V roku 1961 boli vypočítané náklady na túto zmenu. Gösta Hall ich vyčíslil na 2,7 miliónov švédskych korún. O tri roky neskôr, 10. mája 1963, bol stanovený dátum preloženia dopravy na 3. september 1967.
Prevedenie.
V noci z 2. na 3. septembra 1967 bola všetká súkromná doprava zakázaná. Jednotlivé mestá si sami stanovili konkrétne časy. Štokholm zakázal súkromné cesty autom medzi 10. hod. druhého septembra do 15. hod. tretieho septembra. V Göteborgu začal zákaz v sobotu o 15. hod. do nedele 15. hod. Pre Borås platil zákaz jazdy od 16. do 12. hod. a Karlstad si ho ustanovil od 16. do 6. hod.
O 4:45 sa všetká doprava musela zastaviť, o 5:00 prešli vozidlá na druhú stranu a o 5:15 mohli pokračovať v ceste – už po pravej strane cesty. V hodine prechodu sa po uliciach nachádzalo mnoho ľudí, ktorí chceli byť svedkami tejto historickej udalosti. Uskutočnil sa i prenos cez satelit do Ameriky. 
Pri cestách boli vztýčené šesťhranné dopravné značky s písmenom H, aby vodiči pamätali, že sa teraz majú držať na pravej strane.
Prechod prebehol celkom hladko a z neskorších prieskumov vyplynulo, že počet dopravných nehôd od zavedenia pravostrannej dopravy značne klesol.
Električková doprava vo Švédsku.
Preloženie dopravy na pravú stranu znamenalo v mnohých švédskych mestách koniec električkovej dopravy. Dnes prevádzkujú električky už len tri mestá, a to Göteborg, Norrköping a teraz aj Štokholm, kde sa v roku 1991 znovu sprevádzkovala linka 7 (Djurgårdslinjen).
Poco Leok

Poco Leok je neaktívny stratovulkán nachádzajúci sa v západnej časti ostrova Flores. Vulkán leží v staršej kaldere nejasného pôvodu a je tvorený prevažne andezitmi. Vek poslednej erupcie vulkánu Poco Leok nie je známy, no odhaduje sa na štvrtohory. Na svahoch sopky sa nachádzajú viaceré termálne pramene, fumaroly a bahenné sopky.